text: Dané nampénin program puniki becik pisan pinaka jalaran mertiwiang program merdéka belajar di kampus. “Titiang bangga pisan santukan parikrama puniki dahating mawiguna. Titiang taler nunas mangdané busana sané kantun prasida kaanggén puniki rauh ring sang sané yukti-yukti muatang” sapunika réktor sané naenin dados Kadisbud Provinsi Bali puniki nugesang.
text: #000004
text: Parikrama kakawitin saking tanggal 10 Mei 2021 malarapan antuk acara mupulang panyiuan busana sané kantun prasida kaanggén olih makasami civitas akademika ISI Denpasar. Acara inucap raris kalanturang antuk nyukserahang sumbangan busana ring alit-alit penghuni Panti Dharma Jati II Dénpasar lan para warga ring TPA Suwung, tur kapuputang antuk acara nyukserahang wantuan busana ring korban bencana ring NTT. “Titiang ngaptiang malarapan antuk acara pitulung kamanusan puniki, ISI Dénpasar prasida yukti-yukti mertiwiang kebijakan MBKM tur sareng ngutsahayang visi Kemendikbud-Ristek inggih punika mencetak Pelajar Pancasila untuk dapat mencapai Indonesia Maju,” baos Ida duk punika.
text: #000006